Haga Akademio de Internacia Juro

La Akademio de Internacia Juro (), foje referita kiel la Haga Akademio de Internacia Juro (, ) estas instrua kaj esplora institucio pri internacia juro.

 Historio 
Ĝi estis fondita la 21-an de januaro 1914 pro iniciato de 12 famaj internaciaj advokatoj el eŭropaj landoj kaj kun financa subteno de la usona Carnegie Endowment for International Peace, sed ne komencis sian agadon ĝis naŭ jaroj poste pro la Unua Mondmilito. Ekde 1923 ĝi situas en la Palaco de Paco en Hago (Nederlando).

La Akademio sekvas la tradicion de "Paco per Juro", establita de la Hagaj Packonferencoj de 1899 kaj 1907.

Konforme al Art. 2 de la Ĉarto de la Akademio devus esti "centro por la studo de internacia juro (publika kaj privata) kaj rilataj sciencoj, kun la celo faciligi profundan kaj senpartian esploradon en aferoj rilataj al internaciaj juraj rilatoj." La laborlingvoj estas la franca kaj la angla . En 1925 , la Akademio de Internacia Juro komencis eldoni kursojn pri internacia juro instruitaj tie. Ĝis nun estis publikigitaj pli ol 65 volumoj de tiaj prelegkursoj.

La akademio estis nomita por la Nobel Paca Premio 34 fojoj de 1915 ĝis 1956 Vidu nobelprize.org. kaj ĝi estas parto de la Haga Akademia Koalicio.

En 1957, esplorcentro por internacia juro kaj internaciaj rilatoj estis kreita ene de la akademio.

En 1992 ĝi ricevis la Premion de Paco laŭnome de Félix Houphouët-Boigny.

 Bibliografio 

 René-Jean Dupuy: Académie de droit international de La Haye: Livre jubilaire (1923–1973). A.W. Sijthoff, Leiden 1973.
 Robert Kolb: Les cours généraux de droit international public de l'Académie de La Haye. Bruylant, Bruxelles, 2003.

 Referencoj 

 Vidu ankaŭ 

 Palaco de Paco

 Eksteraj ligiloj 

 Retejo de la Haga Akademio de Internacia Juro
 Asocio de Ĉeestantoj kaj Eks-studentoj de la Haga Akademio de Internacia Juro 
 Recueil des cours (1923-1939) el La Haga Akademio de Internacia Juro en Gallica, la cifereca biblioteko de la BnF.
 La Eŭropa Instituto por Internacia Juro kaj Internaciaj Rilatoj

Kategorio:Universitatoj en Nederlando
Kategorio:Koordinatoj sur Vikidatumoj
Kategorio:Organizaĵoj fonditaj en 1914
Kategorio:Internacia juro